b"\n_START_ARTICLE_\nLudwig B\xc3\xbcchner\n_START_SECTION_\n\xc5\xbdivljenjepis\n_START_PARAGRAPH_\nLudwig B\xc3\xbcchner je bil brat Georga B\xc3\xbcchnerja, znanega dramatika, ter Luise B\xc3\xbcchner, zagovornice \xc5\xbeenskih pravic; ter stric Ernsta B\xc3\xbcchnerja, izumitelja B\xc3\xbcchnerjeve bu\xc4\x8dke. Njegov o\xc4\x8de je bil zdravnik, imel pa je \xc5\xa1e tri druge sorojence._NEWLINE_Od leta 1842 do 1848 je \xc5\xa1tudiral fiziko, kemijo, botaniko, mineralogijo, filozofijo ter medicino na Giessenski univerzi, kjer je leta 1848 diplomiral z delom, naslovljenim Beitr\xc3\xa4ge zur Hall'schen Lehre von einem excitomotorischen Nervensystem (Doprinos k Hallerianovi teoriji o ekscitomotori\xc4\x8dnem \xc5\xbeiv\xc4\x8dnem sistemu)._NEWLINE_Kasneje je \xc5\xa1tudij nadaljeval na Strasbour\xc5\xa1ki univerzi, nato na Wurzbur\xc5\xa1ki univerzi, kjer je \xc5\xa1tudiral patologijo z Rudolfom Virchowom, kasneje pa tudi na dunajski univerzi. Leta 1852 je postal predavatelj medicine na univerzi v T\xc3\xbcbingenu, kjer je leta 1855 izdal svoj magnum opus, Kraft und Stoff (Sila in materija; empirofilozofske \xc5\xa1tudije). V tem delu (ki je, po Langu, produkt fanati\xc4\x8dnega navdu\xc5\xa1enja do \xc4\x8dlove\xc5\xa1tva) je \xc5\xbeelel prikazati neuni\xc4\x8dljivost materije ter minljivost fizikalne sile._NEWLINE_Zaradi mo\xc4\x8dnega zagovarjanja znanstvenega materializma (metafizi\xc4\x8dnega naturalizma) je knjiga prislu\xc5\xbeila tako veliko nasprotovanja, da je B\xc3\xbcchner opustil svojo slu\xc5\xbebo v T\xc3\xbcbingenu ter se vrnil v rojstni Darmstadt, kjer je v pokoju deloval kot zdravnik in je redno prispeval \xc4\x8dlanke patolo\xc5\xa1kim ter fiziolo\xc5\xa1kim revijam. Zaradi takratnih religiozno naravnanih dru\xc5\xbebenih okoli\xc5\xa1\xc4\x8din je bila njegova materialisti\xc4\x8dna interpretacija sveta v delu Kraft und Stoff dele\xc5\xbena velike kritike zaradi zavra\xc4\x8danja obstoja boga, stvarjenja, religije, svobodne volje in svoje razlage uma in zavesti kot fizi\xc4\x8dna stanja, povzro\xc4\x8dena s strani gibanja materije v mo\xc5\xbeganih. V delih kot je npr. Natur und Geist je nadaljeval s svojim zagovarjanjem ateizma in atomizma, ter z zavra\xc4\x8danjem distinkcije med umom in materijo, in s tem mo\xc4\x8dno ugajal svobodomislecem tistega \xc4\x8dasa. Kljub temu pa so \xc5\xa1tevilni dialekti\xc4\x8dni materialisti kritizirali njegovo dopu\xc5\xa1\xc4\x8danje tekmovalnega kapitalizma (kar je B\xc3\xbcchner videl kot primer Darwinove teorije o boju za pre\xc5\xbeivetje)._NEWLINE_Svojo filozofijo je nadaljeval v zagovoru materializma ter izdal mnogo del. B\xc3\xbcchnerjeva opredelitev materializma je predstavljala temelje za svobodomiselno gibanje v Nem\xc4\x8diji. Leta 1881 je ustanovil Ligo nem\xc5\xa1kih svobodomislecev (Deutsche Freidenkerbund).\n_START_SECTION_\nFilozofija\n_START_PARAGRAPH_\nKo opredeljujemo B\xc3\xbcchnerjevo filozofijo, moramo upo\xc5\xa1tevati dejstvo, da je bil prvotno fiziolog, ne pa metafizik. Materija in sila (ali energija) sta, kot je trdil, ve\xc4\x8dna; ohranjanje sile izhaja iz neuni\xc4\x8dljivosti materije, kar je temelj vse znanosti._NEWLINE_B\xc3\xbcchner ni vedno konsistenten v svoji teoriji o odnosu med materijo in silo. Nekajkrat je sploh ne \xc5\xbeeli razlagati, vendar v splo\xc5\xa1nem trdi, da se vse naravne in duhovne sile izhajajo iz materije. Tako kot parni stroj povzro\xc4\x8da gibanje, tako organski sistem snovi, ki povzro\xc4\x8da silo v \xc5\xbeivem organizmu, povzro\xc4\x8da skupek dolo\xc4\x8denih vplivov, ki, ko jih pove\xc5\xbeemo v celoto, jim pravimo um, du\xc5\xa1a in misli. Tukaj B\xc3\xbcchner trdi, da sila in um izhajata iz izvirne materije (materialisti\xc4\x8dni monizem). Vendar v drugih delih svojih del predlaga um in materijo kot dva aspekta tega, kar je temelj vsega; torej monizem, ki ni nujno prav materialisti\xc4\x8dni._NEWLINE_B\xc3\xbcchnerjev cilj ni bil vzpostavitev filozofije znanstvene metafizike, temve\xc4\x8d predvsem nasprotovanje svojim predhodnikom (predstavnikom romanti\xc4\x8dnega idealizma) ter teolo\xc5\xa1ki razlagi sveta. Narava, kot trdi B\xc3\xbcchner, je popolnoma fizi\xc4\x8dna; nima nobenega namena, volje, eksternih zakonov ter nikakr\xc5\xa1ne nadnaravne avtoritete.\n_START_SECTION_\nOdmev\n_START_PARAGRAPH_\nDana\xc5\xa1nji kr\xc5\xa1\xc4\x8danski apologisti vidijo B\xc3\xbcchnerja kot o\xc4\x8deta ateisti\xc4\x8dnega evangelizma v Nem\xc4\x8diji (nasproti Thomasu Huxleyu)._NEWLINE_Njegovo delo Kraft und Stoff je omenjeno v znanem Turgenjevem delu O\xc4\x8detje in sinovi."